**Dancing at the Blue Iguana** (engl. *Dancing at the Blue Iguana*) on Michael Radfordin ohjaama yhdysvaltalainen draamaelokuva vuodelta 2000. Eroottisen draaman pääosia näyttelevät Daryl Hannah, Jennifer Tilly, Sandra Oh, Sheila Kelley, Charlotte Ayanna, Elias Koteas, Vladimir Mashkov ja Robert Wisdom.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Dancing at the Blue Iguana* kertoo synkän kuvauksen strippiklubi *Blue Iguanan* tanssijoiden elämästä. Suosituin tanssija Angel (Daryl Hannah) haluaisi äidiksi, Jo (Jennifer Tilly) on yleisön seksikäs vetonaula, Jasmine (Sandra Oh) pakenee todellisuutta runojen pariin, Stormylla (Sheila Kelley) on salaisuus, ja uusin tulokas, alaikäinen Jessie (Charlotte Ayanna) haluaa vain tanssia unohtaakseen huumeet ja miesten hyväksikäytön. Työ on armotonta eikä kukaan pääse helpolla.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Daryl Hannah  | … |  Angel
  |
|  Jennifer Tilly  | … |  Jo
  |
|  Sandra Oh  | … |  Jasmine
  |
|  Sheila Kelley  | … |  Stormy
  |
|  Charlotte Ayanna  | … |  Jessie
  |
|  Elias Koteas  | … |  Sully
  |
|  Vladimir Mashkov  | … |  Sacha
  |
|  Robert Wisdom  | … |  Eddie
  |
|  Kristin Bauer van Straten  | … |  Nico
  |
|  W. Earl Brown  | … |  Bobby
  |
|  Chris Hogan  | … |  Dennis
  |
|  Rodney Rowland  | … |  Charlie
  |
|  David Amos  | … |  Dave
  |
|  Carolyne Aycaguer  | … |  Sophie
  |
|  R. C. Bates  | … |  Jimmy
  |
|  Jesse Bradford  | … |  Jorge
  |
|  Christina Cabot  | … |  Christina
  |

Tuotanto
--------

*Dancing at the Blue Iguana* -elokuvan tuotanto alkoi 16. huhtikuuta vuonna 1999. Kuvaukset alkoivat 4. joulukuuta vuonna 1999 ja kestivät 13. maaliskuuhun 2000 asti. Elokuva kuvattiin Kalifornian Santa Claritassa ja Los Angelesissa North Hollywoodin ja Van Nuysin kaupunginosissa.

Julkaisu ja vastaanotto
-----------------------

*Dancing at the Blue Iguana* sai ensi-iltansa Toronton elokuvajuhlilla Kanadassa 14. syyskuuta vuonna 2000. Kotimaassa Yhdysvalloissa elokuva sai ensi-iltansa Los Angelesin elokuvajuhlilla 21. huhtikuuta vuonna 2001; elokuva pääsi rajoitettuun teatterilevitykseen 12. lokakuuta vuonna 2001. Los Angelesin ensi-ilta oli 19. lokakuuta. Lionsgate toimi elokuvan levittäjänä.

*Dancing at the Blue Iguana* pääsi teatterilevitykseen Israelissa, Isossa-Britanniassa, Ranskassa, Japanissa, Portugalissa ja Italiassa. *Blue Iguanaa* esitettiin myös Kairon elokuvajuhlilla Egyptissä ja Oldenburgin elokuvajuhlilla Saksassa.

Elokuva voitti vuonna 2001 Milanon elokuvajuhlilla parhaan näyttelemisen (Sandra Oh) ja parhaan lavastuksen (Martina Buckley) palkinnot. Elokuva sai Golden Fleece -palkintoehdokkuuden vuonna 2002 parhaasta tuotannosta.

Elokuvalla on Rotten Tomatoes -sivustolla 23 prosentin "mätä"-arvosana, joka perustuu 22:een arvosteluun. Internet Movie Databasessa elokuvalla on 5,7 tähteä kymmenestä.

DVD-julkaisut
-------------

*Dancing at the Blue Iguana* julkaistiin DVD:lle Yhdysvalloissa 25. joulukuuta vuonna 2001. Suomessa elokuva julkaistiin DVD:lle 26. maaliskuuta vuonna 2004.

Vuonna 2001 yksi *Blue Iguanan* pääosan esittäjistä Daryl Hannah kertoo kenttätutkimuksestaan oikealla strippiklubilla dokumentissa *Strip Notes*. Dokumentissa Hannah rakentaa Angelin hahmoa ja tarkkailee strippareiden elämää. *Strip Notes* on lisämateriaalina elokuvan DVD-julkaisussa.

Lähteet
-------

1. 1 2 3 4 5 6 7 8 9 10 11 12 13 14  Dancing at the Blue Iguana (2000) *finnish.imdb.com*. IMDB.com. Viitattu 3.2.2013. (englanniksi)
2. 1 2  Dancing at the Blue Iguana (2000) *allmovie.com*. Allmovie.com. Viitattu 3.2.2013. (englanniksi)
3. ↑  Dancing At The Blue Iguana (2000) *rottentomatoes.com*. Rottentomatoes.com. Viitattu 3.2.2013. (englanniksi)
4. ↑  Dancing at the Blue Iguana (2000) *discshop.fi*. Discshop.com. Viitattu 3.2.2013. (suomeksi)[vanhentunut linkki]

Aiheesta muualla
----------------

* *Dancing at the Blue Iguana* Internet Movie Databasessa. (englanniksi)
* *Dancing at the Blue Iguana* Elonetissä.
* *Dancing at the Blue Iguana* AllMoviessa. (englanniksi)